Samkvæmt tölum Hagstofu Íslands er fjölgun starfa milli 2010 - 2018 að mestu leiti í ferðaþjónustu . Starfsfólki í greininni hefur fjölgað um rúmlega 16 þúsund sé tekið mið af meðaltölum áranna . Þetta kemur fram í tölum Hagstofunnar . Fjöldi starfsfólks á vinnumarkaði hér á landi fjölgaði um rúm 40 þúsund frá 2010 - 2018 . Ferðaþjónustan skapaði því fjögur af hverjum tíu störfum sem urðu til á þessum átta árum . Nokkur fækkun starfsfólks í ferðaþjónustu var milli 2008 - 2009 . Mikil og stöðug fjölgun hefur svo verið til ársins 2018 . Mesta fjölgunin var í rekstri gististaða og veitingasölu og -þjónustu eða um tæp átta þúsund . Þá var næstmesta fjölgunin í byggingastarfsemi og mannvirkjagerð eða um 5.700 manns . Til samanburðar hafði starfsfólki í greininni fækkað um helming milli 2008 - 2010 , úr 15 þúsund í 7.500 manns . Rekstur ferðaskrifstofa og tengd starfsemi var með þriðju mestu fjölgunina . Þar á eftir komu flutningar með flugi og smávöruverslun . Á fyrstu þremur mánuðum 2018 og 2019 fækkaði störfum um 630 í þessum greinum , fyrst og fremst í rekstri gististaða . Áhrif gjaldþrots WOW air er ekki í þessum tölum þar sem flugfélagið var enn í rekstri . Þær níu greinar með mestu fjölgunina skiluðu um 27.500 nýjum störfum eða tæplega 70% nýrra starfa í hagkerfinu milli 2010 - 2018 .